Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**KRETINGOS LOPŠELIS-DARŽELIS „ĄŽUOLIUKAS“**

**ZITA DOMARKIENĖ**

**METŲ VEIKLOS ATASKAITA**

2022-01-20 Nr.

Kretinga

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant 2021 metų veiklos planą, atsižvelgėme į Lopšelio-darželio strateginio plano išsikeltus prioritetus - ugdymo(si) kokybės gerinimas, sveikos gyvensenos ugdymas, ugdymo(si) aplinkų turtinimas bei jiems išsikeltus tikslus ir uždavinius.Lopšelį-darželį 2020-2021 m. m. lankė 225 vaikai, buvo suformuotos 3 lopšelio grupės, 7 ikimokyklinio ugdymo grupės, 2 priešmokyklinio ugdymo grupės. Į pirmą klasę išvyko 41 vaikas. 2021 m. dėl koronaviruso pandemijos ugdymas buvo organizuojamas laikantis visų saugumo reikalavimų - grupių izoliacijos ir darbuotojų nekontaktavimo principo, įsigyta higienos priemonių už 115 eurų. Siekiant įgyvendinti pirmąjį uždavinį – gerinti vaikų ugdymo(si) materialinę bazę, įsigyjant šiuolaikinių ugdymosi priemonių, plėtojant informacinių komunikacinių technologijų prieinamumą ir panaudojimo galimybes ugdymo procese - įsigyta IT priemonių: 8 planšetės už 1680,00 eurų, interaktyvus stalas su stovu už 3900 eurų, interaktyvios sienos ir grindų sistema už 6000 eurų, skaitmeninis ugdymo turinys „Katino dienos“ už 60 eurų. Turtinamos lauko ir vidaus aplinkos. Nupirktos lauko šiukšliadėžės už 444,00 eurų, padengta lauko žaidimų aikštelių apsauginė danga už 4646 eurus, įrengta krepšinio aikštelė su krepšinio stovais už 11375 eurus. Turtinamos grupių aplinkos: įsigytos 2 lovelės su patalyne į priešmokyklinio ugdymo grupę už 276 eurus, žaislų visų grupių vaikams už 3000 eurų, sportinio inventoriaus už 257 eurus. STEAM ugdymo organizavimui nupirkta vandens kamuoliukų tunelis už 499 eurus, mokomoji edukacinė STEAM lenta su priedais už 841 eurą, šviečiantis staliukas su priedais, išmaniųjų kubų rinkinys už 915 eurų, magnetinis konstruktorius „Kubai“ už 2100 eurų. Įstaigos teritorija papildyta augalais - nupirkti sodinukai už 595 eurus. Atnaujintas virtuvės inventorius - nupirktas nerūdijančio plieno stelažas už 393 eurus ir pramoninis blenderis už 495 eurus. Grupėms nupirkti 8 dulkių siurbliai su priedais už 885 eurus, marškinėliai ankstyvojo ikimokyklinio ugdymo grupių vaikams už 250 eurų. Siekiant užtikrinti prevenciją nuo nelaimingų atsitikimų nupirktas darbuotojų, vaikų ir turto draudimas už 2180 eurų. Gauta 1,2% lėšų parama už 2020 m. – 1105 eurai. 2022 m. planuojama atidaryti dvi ikimokyklinio ugdymo grupes. Naujų grupių įrengimui nupirkti higienos normų reikalavimus atitinkantyss lauko žaidimų kompleksai už 19353 eurus, knygos už 1351 eurą, 22 planšetės už 4620 eurų, 4 išmanios bitės su priedais už 726 eurų, žaliuzės už 718 eurų; projektorius su ekranu 680 eurų; interaktyvus ekranas „Smart“ už 3000 eurų; žaislai už 10000 eurų; baldai (komodos) už 388 eurus; ūkinio inventoriaus už 4800 eurų. Vyko administraciniai, darbuotojų ir Mokyklos tarybos posėdžiai, kurių metu buvo aptartas metų plano įgyvendinimas, vadovo veiklos ataskaita už 2021 m. bei lėšų panaudojimas. Siekiant įgyvendinti antrąjį uždavinį – telkti Lopšelio-darželio bendruomenę nuolatiniam mokymuisi, lyderystei, motyvacijai, orientuojantis į šiuolaikinių technologijų taikymą – vyko įvairūs mokymai tėvams, susirinkimai, diskusijos mokytojams, mokytojų padėjėjams, darbuotojams. Pedagoginiai darbuotojai tikslingai kėlė savo kvalifikaciją kursuose, seminaruose, konferencijoje, metodinėse dienose. Tėvams suorganizuoti mokymai: susitikimas su būsimų Lopšelio-darželio vaikų tėvais, paskaitos: „Vaiko adaptacija darželyje“, „Trijų metų krizė“, „Aš noriu“, „Man reikia“ – vaikų poreikiai skirtingais amžiaus tarpsniais“, „Ribos šeimoje“; paskaita-diskusija „Vaiko kalba - koks šeimos vaidmuo?“, veikė ilgalaikė vaikų ir tėvų kūrybinė grupė „Laikas kartu“.Vyko mokymai mokytojams: seminaras „Apie ypatingo vaiko atpažinimą ir ugdymą“, emocinio socialinio ugdymo programos mokymai „Dramblys“, mokymai „Olimpinių vertybių ugdymo programa 2.0 (OVUP)“, mokymai „Ugdymo programos ir technologijos“. Pedagogams išpirkta narystė platformose „Pedagogas.lt“ ir „Besimokančių darželių tinklas“, jie turi galimybę savarankiškai tobulinti kvalifikaciją pagal poreikį pasirinkdami individualų laiką. Mokytojai ir mokytojų padėjėjai, kurių grupėse ugdosi vaikai, turintys specialiųjų poreikių, dalyvavo ilgalaikiuose mokymuose „Įtraukusis ugdymas-galimybės ir realybė“. Pedagogai dalyvavo kursuose, mokymuose, seminaruose 249 dienas. Mokytojų išklausytų kursų tematika įvairi: vaikų pasiekimų vertinimas, specialiųjų poreikių vaikų ugdymas, vaikų kalbinis ugdymas, psichologinis, emocinis vaikų ugdymas, struktūruoto ugdymo pritaikymas vaikams, streso valdymas, STEAM ugdymas ir kt. Kartu su pavaduotoja ugdymui dalyvavome mokymuose, seminaruose, edukacinėse išvykose: „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ (nr. 09.2.1-esfa-v-706-03-0001)“ ikimokyklinio, priešmokyklinio ugdymo programas vykdančių mokyklų vertintojų mokymuose, seminarai „Mokyklos vadovo veikla inovacinės veiklos turinio aspektu“, „Inovacijos vaikų darželyje“, edukacinėje išvykoje-mokymuose „Tarptautinių projektų įgyvendinimas - ugdymo(si) kokybės garantas“, „Švietimo įstaigos vadovo lyderystė: mokinio ir mokyklos pažangai“ ir kt. Ūkio dalies vedėja dalyvavo civilinės saugos, priešgaisrinės ir darbų saugos mokymuose, pasitarimuose, vyr. buhalterė seminaruose: „Biudžetinių įstaigų darbo apmokėjimo tolimesnis pertvarkymas, pokyčiai nuo 2021-09-01“. Visi darbuotojai dalyvavo kvalifikacijos kėlimo mokymuose-edukacinėje išvykoje „Socialinis ir emocinis vaiko gerovės didinimas ikimokyklinio ugdymo įstaigoje“, išklausė paskaitą „Mobingas darbe“. Planingai buvo organizuojama pedagogų metodinė veikla bei dalijimasis gerąja pedagogine patirtimi respublikoje: organizuota metodinė diena „STEAM veiklų organizavimas Kretingos lopšelyje-darželyje „Ąžuoliukas“, dalyviai Šilutės lopšelio-darželio „Gintarėlis“ vadovai ir pedagogai; įgyvendintas respublikinis ikimokyklinio ir priešmokyklinio ugdymo pedagogų edukacinių praktinių veiklų projektas „Kosmosas–Žemė–Žmogus“, parengtas projekto elektroninis metodinis leidinys; organizuota Lietuvos lopšelių-darželių „Ąžuoliukas“ metodinė diena „Vaikų pažangos ir pasiekimų vertinimas. Kaip įveikiame iššūkius?“; suorganizuota respublikinė ikimokyklinio ir priešmokyklinio ugdymo pedagogų metodinė-praktinė konferencija „Šiandienos iššūkiai darželyje“, pranešimus skaitė 42 lektoriai iš visos Lietuvos. Savo gerąja pedagoginio darbo patirtimi respublikoje ir rajone 2021 m. dalijosi 11 mūsų įstaigos pedagogų. Lopšelio-darželio mokytojams organizuotas pasitarimas-praktikumas: „Vaikų pažangos ir pasiekimų pagal amžiaus tarpsnius išgryninimas pagal veiklos sritis“, vedžiau metodinį užsiėmimą „Linksmai apie kūno kultūrą darželyje“.Lopšelyje-darželyje planingai vyko pedagogų veiklos stebėsena. Stebėti visų pedagogų vedami užsiėmimai, elektroninio dienyno užpildymo kokybė, savalaikis dokumentų sutvarkymas, dienos ritmo laikymasis, užsiėmimai su vaikais grupėse bei šventiniai renginiai kitose erdvėse. Nuolat vyko pedagoginės konsultacijos, teikta pagalba mokytojams, 2 naujai pradėjusiems dirbti specialistams paskirti mentoriai. Stebėtos veiklos, renginiai aptarti individuliai, teiktos rekomendacijos, veiklos fiksuotos patvirtintose veiklos stebėjimo formose. Siekiant įgyvendinti trečiąjį uždavinį – kryptingai planuoti ir įgyvendinti ugdymo procesą, siekiant ugdymo dermės, tęstinumo tarp ikimokyklinio, priešmokyklinio ir sveikatos ugdymo programų, siekiant kiekvieno vaiko asmeninės ūgties – nuosekliai įgyvendintaLopšelio-darželio ikimokyklinio ugdymo programa ir Bendroji priešmokyklinio ugdymo programa, integruota sveikatingumo ugdymo programa 2019-2022 m. „Šitaip auga ąžuolėliai“. Didelis dėmesys skirtas vaikų socialiniam emociniam ugdymui: priešmokyklinio ugdymo grupių vaikai dalyvavo Kretingos muziejaus edukacinėje programoje „Tavo gimtasis kraštas“, įgyvendino tarptautinę socialinių įgūdžių programą „Zipio draugai“, prevencinę socialinio ir emocinio ugdymo LIONS QUEST programą ,,Laikas kartu“. Į mažesniojo amžiaus vaikų ugdymą integruota prevencinė ugdymo programa „Kimočiai“ ir „Alkoholio, tabako ir kitų psichiką veikiančių medžiagų vartojimo prevencijos programa“. Pedagogai, planuodami grupių veiklas, vadovavosi Lopšelio-darželio metų veiklos prioritetais, tikslais ir uždaviniais, vyko posėdžiai, pasitarimai, pasidalijimas pozityviąja darbo patirtimi. Mokytojai nuolat vertino ir pagal pasirengtą tvarką įvertino kiekvieno vaiko pažangą ir pasiekimus, duomenis kaupė vaiko aplankuose. Tėvai buvo informuojami apie programų įgyvendinimo tikslus ir uždavinius, apie vaikų pažangą ir pasiekimus susirinkimų metu ir individualiai. Atlikus pirminį ir baigiamąjį vaikų pažangos ir pasiekimų įvertinimą, tėvai buvo kviečiami į individualias konsultacijas vaikų mokymosi rezultatams, sėkmėms ir kliūtims aptarti, numatytos bendros veiklos, tikslai vaikų pasiekimams gerinti.Lopšelis-darželis yra STEAM respublikos mokyklų tinkle. Pedagogai naudoja STEAM ugdymo metodą vaikų mokymo veikloms pagilinti, nuolat organizuojamos patirtinės veiklos. Lopšelis-darželis įgyvendino bendrą visų grupių projektą „STEAM lopšelyje-darželyje „Ąžuoliukas“, organizavo teminę eksperimentų ir bandymų savaitę, parengė ir įgyvendino „Gamtos, technologijų, inžinerijos, meno, matematikos ugdymo (STEAM) stiprinimo veiksmų planą 2021 m.“, vyko mokytojų mokymai ir dalijimasis gerąja darbo patirtimi su Šilutės lopšelio-darželio „Gintarėlis“ pedagogais, skaityti pranešimai respublikiniame ikimokyklinio ir priešmokyklinio ugdymo pedagogų forume „STEAM atradimai ir įžvalgos ikimokyklinio ugdymo įstaigoje“, sukurta nuoroda ir talpinamos STEAM veiklų patirtys įstaigos internetinėje svetainėje [www.azuoliukas.kretinga.lm.lt](http://www.azuoliukas.kretinga.lm.lt). Pedagogai kartu su vaikais dalyvavo respublikinėse parodose, projektuose, akcijose: kūrybinių darbų fotografijų parodoje ,,Mano angelas“, virtualioje STEAM akcijoje-parodoje ,,Tolerantiška šypsena“, kūrybinių darbų projekte „Sveiki atvykę į grybų karalystę“, virtualioje poezijos šventėje „Tėvyne, tau gražiausi žodžiai“; fizinio aktyvumo inovatyviame projekte „Šaltuko išdaigos“ ir kt. Įstaigoje įgyvendinta 19 įvairių projektų: sveikos gyvensenos įgūdžių formavimo projektas „Mes linksmučiai ir sveikučiai“; socialinio emocinio ugdymo projektai „Jausmučių pasakaitės“ ir „Bičiulystės saulytė“; skaičiavimo gebėjimų ir loginio mąstymo ugdymo projektas „Žaidžiame matematiką“; vaikų motorikos ir kalbos lavinimo projektas „Pirštukų pasakaitės“, „Aš ir pasaka“, „A-a, pupa, kas tą pupą supa?“, „Aš ir pasaka“, „Miklūs piršteliai“, „Jei pirštukai prakalbės“, komunikavimo ir skaitymo įgūdžių ugdymo projektas „Popierinė vyšnia – kas ji tokia?“, „Pažinsi raidelę – skaitysi žodelį“; kūrybinių inžinerinių gebėjimų ugdymo projektas „Mano žaislas“ ir kt. Tęsiamas tarptautinis bendradarbiavimas įgyvendinant tarptautinius projektus, pedagogai aktyviai dalyvavo eTwinning veiklose. Patys parengė ir įgyvendino eTwinning projektą „STEAM lopšelyje-darželyje „Ąžuoliukas“, prie kurio prisijungė dalyviai iš Turkijos, Latvijos, Estijos, Lietuvos, Bulgarijos. Jau ketvirtus metus tęsiamas tarptautinio socialinių, pažintinių ir savęs pažinimo įgūdžių plėtojimo projekto „Pasakyk pasauliui labas“ („Say hello to the world“) įgyvendinimas. Projekto metu tiesiogiai bendradarbiavome ir jungėmės į video konferencijas su darželiu iš Varšuvos (Lenkija). Vaikams nuolat organizuojami įvairūs renginiai, veiklos, parodos, pramogos, išvykos, ekskursijos: Užgavėnių pramoga „Žiema, žiema, bėk iš kiemo“, Lietuvos valstybės atkūrimo dienos paminėjimas priešmokyklinių vaikų ir tėvų protmūšis „Lietuva - tai mes“, minimos teminės savaitės „Lietuvos gimtadienio savaitė“, „Judumo savaitės ruduo/pavasaris“, „Tėvų vaikystės žaidimų savaitė“ ir kt. Birželio mėnesį vaikams organizuota pramoga lauke „Pasveikink vasaros pradžią“, rugsėjo mėnesį organizuota pramoga vaikams ir tėvams „Ąžuoliuko rudenėlis“. Dėl pandemijos veiklas teko koreguoti, dauguma renginių vyko tik grupėse arba lauke, laikantis visų saugumo reikalavimų. Tėvai Lopšelyje-darželyje turi galimybę rinktis papildomus robotikos ir sportinių šokių užsiėmimus vaikams. Lopšelyje-darželyje ugdėsi 54 vaikai, turintys specialiųjų ugdymosi poreikių. Jiems teikta būtina ir savalaikė pedagoginė, logopedinė, psichologinė pagalba. Didelis dėmesys skirtas 7 vaikams, turintiems didesnių specialiųjų ugdymosi poreikių: jie ugdėsi bendrose grupėse pagal pritaikytas arba parengtas individualias ugdymo programas, vyko intensyvus bendradarbiavimas su vaikų tėvais. Per 2021 m. vyko 8 VGK posėdžiai: iš jų 6 pagal metinį veiklos planą, kiti pagal poreikį. Vaiko gerovės komisija teikė ataskaitą mokslo metų pabaigoje. Siekiant gerinti mokymo procesą, 2020-2021 m. m. buvo atliktas veiklos kokybės įsivertinimas. Buvo pasirinkta II sritis „Vaiko ugdymas ir ugdymasis“, temos: 2.2. Ugdymo(si) turinio ir procedūrų planavimas (rodiklis – 2.2.2. Planavimo procedūrų kokybė) ir 2.4. Šeimos ir mokyklos bendradarbiavimas ugdymo procese (rodiklis – 2.4.3. Šeimos gaunamos informacijos kokybė). Nustatytas 3 lygis, n*umatytos gairės veiklai tobulinti:* siekti ugdymosi planų integralumo ir lankstumo, orientuoto į kiekvieno vaiko individualią pažangą; ieškoti įvairesnių bendradarbiavimo formų, kurios skatintų tėvus įsitraukti į ugdymo turinio planavimo procedūras; aktyvinti pedagogų ir tėvų bendravimą, bendradarbiavimą dėl informacijos perdavimo apie vaikų pasiekimus, ugdymosi turinio įgyvendinimą sudarant prielaidas ugdymo(si) tęstinumui šeimoje. Atlikti tyrimai „Vaikų pažangos ir pasiekimų vertinimo kokybės tobulinimas“, „Vaikų adaptacijos laikotarpio analizė ir pasiūlymai veiklos gerinti“. Siekiant įgyvendinti ketvirtąjį uždavinį – aktyvinti bendruomenės, socialinių partnerių ir tėvų partnerystes, formuojant vaikų sveikos gyvensenos pagrindus – sėkmingai įgyvendinama 2019-2022 m. sveikatingumo ugdymo programa ,,Šitaip auga ąžuolėliai“. Programą vykdė pedagogai, Kretingos visuomenės sveikatos biuro specialistė, dirbanti įstaigoje, kiti biuro specialistai, kartu bendradarbiavo ir tėvai, bendruomenės nariai. Buvo numatytos ir įgyvendintos šios veiklos kryptys: fizinio aktyvumo optimizavimas; organizmo grūdinimas; saugios gyvensenos, ekologinių įgūdžių ir įpročių ugdymas; asmens higienos įgūdžių ir įpročių ugdymas; psichinės sveikatos puoselėjimas; sveikos mitybos įgūdžių formavimas. Nuolat bendradarbiavome su Kretingos PPP skyriaus specialistais: psichologė konsultavo tėvus ir pedagogus individualiai, vedė dailės ir muzikos terapinius užsiėmimus vaikams kartu su meninio ugdymo mokytoja, skaitė paskaitas tėvams. Mokytojai įgyvendino tradicinį judėjimo projektą „Mes linksmučiai ir sveikučiai“, kurio metu kartu su tėvais organizuotos įvairios grupinės mankštos, judėjimo savaitės, sveiko maisto propagavimo renginiai. Miesto stadione organizavome rajoninę ikimokyklinio ir priešmokyklinio amžiaus vaikų sveikatinimo pramogą „Su mankšta ir nuotaika gera!“, dalyvavo 200 vaikų iš miesto ir rajono darželių. Dalyvavome respublikiniame projekte „Mažųjų žaidynės“, visa bendruomenė dalyvavo respublikiniame projekte „Sveikatiada“. Organizavome Žemaitijos regiono švietimo įstaigų ikimokyklinio ir priešmokyklinio amžiaus vaikų festivalį „Iš močiutės skrynios“, jis vyko virtualiai. Organizuotas respublikos lopšelių-darželių „Ąžuoliukas“ ikimokyklinio ir priešmokyklinio amžiaus vaikų ir mokytojų projektas-konkursas „Žiemos užburti“, išrinkti kūrybiškiausi darbai, apdovanoti nugalėtojai.Spalio mėnesį dalyvavome Lietuvos lopšelių-darželių „Ąžuoliukas“ sambūryje, vykusiame Jurbako lopšelyje-darželyje „Ąžuoliukas“, kur dalijomės gerąja darbo patirtimi seminare „Tarptautinių projektų įgyvendinimas - ugdymo(si) kokybės garantas“. Rugpjūčio pabaigoje, siekiant geresnės vaikų emocinės būklės adaptacijos laikotarpiu, organizuotos atvirų durų dienos ankstyvojo ikimokyklinio amžiaus vaikams ir jų tėveliams. Kalėdiniu laikotarpiu organizuotas projektas, įtraukta visa bendruomenė, atlikti kūrybiniai darbai, papuoštos įstaigos vidaus ir lauko aplinkos, prisijungta prie mieste organizuotos iniciatyvos „Nykštukų Kalėdos“. *2021 metų stipriosios pusės:**1. Veiklų planavimas ir erdvių įveiklinimas.**2. Dalijimasis gerąja darbo patirtimi ir lyderystė.**3 STEAM veiklų organizavimas.**4. Lauko ir vidaus edukacinių erdvių turtinimas.*  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 8.1. Skatinti darbuotojų lyderystę.  | Dalyvauti tarptautiniuose projektuose, dalintis gerąja patirtimi respublikoje, rajone. | 2021 metais 20 proc. pedagoginių darbuotojų dalinasi gerąja patirtimi rajone, respublikoje, tęsiami 2 tarptautiniai, organizuoti 2 respublikiniai projektai, organizuotas 1 rajoninis renginys vaikams, 2 gerosios praktikos renginiai pedagogams. | 2021 metais 48 proc. pedagoginių darbuotojų dalijosi gerąja patirtimi rajone, respublikoje. Įgyvendinti 2 tarptautiniai projektai: eTwinning „STEAM lopšelyje-darželyje „Ąžuoliukas“, socialinių, pažintinių ir savęs pažinimo įgūdžių plėtojimo projektas „Pasakyk pasauliui labas“ („Say hello to the world“). Suorganizuoti 2 gerosios praktikos renginiai: respublikos lopšelių-darželių „Ąžuoliukas“ ikimokyklinio ir priešmokyklinio amžiaus vaikų ir mokytojų projektas-konkursas „Žiemos užburti“ ir respublikinis ikimokyklinio ir priešmokyklinio ugdymo pedagogų edukacinių praktinių veiklų projektas „Kosmosas–Žemė–Žmogus“, parengtas projekto elektroninis metodinis leidinys. Suorganizuota respublikinė metodinė diena „Vaikų pažangos ir pasiekimų vertinimas. Kaip įveikiame iššūkius?“, respublikinė ikimokyklinio ir priešmokyklinio ugdymo pedagogų metodinė-praktinė konferencija „Šiandienos iššūkiai darželyje“. Suorganizuoti 2 renginiai vaikams: Žemaitijos regiono švietimo įstaigų ikimokyklinio ir priešmokyklinio amžiaus vaikų festivalis „Iš močiutės skrynios“ ir rajoninė ikimokyklinio ir priešmokyklinio amžiaus vaikų sveikatinimo pramoga „Su mankšta ir nuotaika gera!“.  |
| 8.2. Tobulinti pedagogų kvalifikaciją, plėtoti bendrąsias ir dalykines kompetencijas, skatinti bendruomenę nuolatinei kaitai, žinių atsinaujinimui. | Pedagogų žinios padės keisti mokymosi praktiką siekiant vaikų pažangos ir pasiekimų vertinimo dermės ir kokybės. Atnaujinti, pakoreguoti vaikų pažangos ir pasiekimų vertinimo sistemą, stiprinti pedagogų atsakomybę už savo veiklos rezultatus. |  Organizuoti 2 kartus visiems pedagogams bendri seminarai, mokymuisi pedagogams pagal asmeninio tobulėjimo planą išpirkta VIP narystė 2021 metams, Mokykla dalyvauja BDT. Iki 2021-09-01 atnaujinta vaikų pažangos ir pasiekimų vertinimo tvarka, ne mažiau nei 90 proc. mokytojų taiko vertinimo įrankius kasdienėse veiklose. | Organizuoti 4 bendri seminarai mokytojams, išpirktos pedagogų mokymuisi pagal asmeninio tobulėjimo planą VIP narystė platformose „pedagogas.lt“ ir BDT. Iki 2021-09-01 atnaujinta vaikų pažangos ir pasiekimų vertinimo tvarka, 100 proc. mokytojų taiko vertinimo įrankius kasdienėse veiklose.  |
| 8.3. Plėtoti tiriamąją veiklą visose grupėse. | Vaikai įgis praktinių gebėjimų, žinių, kompetencijų įvairiose tyrinėjimų veiklose. Mokytojai mokysis vieni iš kitų, bendradarbiaus, dalinsis gerąja patirtimi, vyks mokytojų darbo patirties mainai. | Iki 2021-09-01 įrengta mini laboratorija STEAM veikloms, 80 proc. mokytojų ugdymo veiklose taiko patirtinį ugdymą. |  Iki 2021-09-01 įrengta lauko STEAM laboratorija, 100 proc. mokytojų ugdymo veiklose taiko patirtinį ugdymą, visos grupės įgyvendino projektą „STEAM lopšelyje-darželyje „Ąžuoliukas“.  |
| 8.4. Turtinti grupių edukacines aplinkas IT siekiant ugdymo proceso individualizavimo ir diferencijavimo.  | Vaikams bus ruošiamos individualios užduotys pagal vaikų gebėjimus, veiklos bus inovatyvesnės, patrauklesnės, vaikai įgis darbo su IT patirčių, mokysis programavimo pradmenų.  | Iki 2021-09-01 į dvi grupes nupirkta minirobotukai, viena išmanioji lenta. Dviejose priešmokyklinio ugdymo grupėse vaikai mokosi naudotis naujomis technologijomis, įgyja naujų patirčių.  | Į dvi grupes nupirkti minirobotukai „Išmaniosios bitės“. Įsigyta 30 planšetinių kompiuterių į priešmokyklinio ugdymo grupes, viena išmanioji lenta. Dviejose priešmokyklinio ugdymo grupėse vaikai mokomi naudotis naujomis technologijomis, mokytoja naudojasi skaitmeniniu turiniu, vaikai įgyja naujų patirčių.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. Nesuorganizuotas 1 renginys vaikams: pramoga lopšelio-darželio nelankantiems vaikams „Kalėdos atkeliauja pas mus“.  |  Renginiai buvo suplanuoti 2021 m. gruodžio mėnesį neįvyko dėl koronaviruso pandemijos. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Dalinausi gerąja darbo patirtimi, vedžiau metodinį užsiėmimą įstaigos mokytojams „Linksmai apie kūno kultūrą darželyje“, Kretingos rajono švietimo centro pažymėjimas K6-L Nr. 140. | Mokytojai pagilino kūno kultūros užsiėmimų organizavimo kompetenciją.  |
| 3.2. Dalyvavau Kretingos rajono savivaldybės administracijos švietimo skyriaus vedėjo sudarytose darbo grupėse: „Dėl darbo grupės sudarymo“ 2021-01-03 Nr. V1-1 ir „Dėl darbo grupės sudarymo“ 2021-10-25 Nr. V1-42. | Atnaujinti tvarkos aprašai: „Dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Kretingos rajono savivaldybės mokyklose tvarkos parašo, patvirtinimo pakeitimo“ (patvirtinta Kretingos rajono savivaldybės tarybos 2021 m. lapkričio 25 d. sprendimu Nr.: T2-323 ), „Dėl vaikų centralizuoto priėmimo į Kretingos rajono savivaldybės mokyklų ikimokyklinio ir priešmokyklinio ugdymo grupės tvarkos parašo, patvirtinimo pakeitimo“ (patvirtinta Kretingos rajono savivaldybės tarybos 2021 m. sausio 29 d. sprendimu Nr. T2-15 ). |
| 3.3. Įrengtas krepšinio aikštynas.  | Kokybiškesnės, patrauklesnės sportinės veiklos vaikams, bendruomenei. Praturtinta lauko edukacinė aplinka, pagerėjo estetinis vaizdas. |
| 3.4. Pasodintas mini sodas, įrengtos daržo lysvės.  | Vaikai galės dalyvauti patyriminėse veiklose, vykdyti stebėjimus, patirs teigiamų emocijų.  |
| 3.5. Darbo organizavimas ekstremalios situacijos laikotarpiu. | Suvaldyta situacija, susitarta su darbuotojais, tėvais, bendruomene dėl padėties svarbumo, atsargos priemonių taikymo.  |
| 3.6. Bendradarbiavau statant Lopšelio-darželio priestatą, nuolat konsultavau, stebėjau, teikiau pasiūlymus.  | Priestatas priduotas 2022-01-14, planuojamas ugdymo veikla nuo 2022-02-01.  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Mokyklos dokumentų valdymas sistemoje „Kontora“. |
| 7.2. Mokinių psichologinio saugumo užtikrinimo būdai.  |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1.  |  |  |
| 8.2.  |  |  |
| 8.3.  |  |  |
| 8.4.  |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Negautas suplanuotas finansavimas dėl pandemijos ar kt. priežasčių. |
| 9.2. Žmogiškieji ištekliai.  |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Kretingos lopšelio-darželio „Ąžuoliukas“ Taryba įvertino direktorės Zitos Domarkienės veiklos ataskaitą už 2021 m. ( ...), Lopšelio-darželio Tarybos posėdžio protokolas 2022-... Nr. V2-...

Kretingos lopšelio-darželio „Ąžuoliukas“

\_tarybos pirmininkas\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)